Агулам функцыянал праграмы прапануе выбраць адказы на 5 простых пытанняў наконт адзначанай вамі птушкі з нейкай колькасці варыянтаў і дзякуючы ім вызначае “Ваш” від або вызначае від пасля загрузкі ў сістэму фота. Як карысны дадатак ёсць запісы галасоў многіх відаў, якія можна выкарыстаць не толькі для параўнання з пачутым голасам для вызначэння, але і каб прывабіць цікавую птушку. Таксама ёсць мапы распаўсюджання (рознымі колерамі пазначаны арэал гнездавання і зімоўкі) і невялікае слоўнае апісанне відаў.